Eesti Teadusagentuur ja Tallinna Reaalkool esitlevad: IV rahvusvaheline reaal- ja loodusteadusliku hariduse konverents
Esimesel päeval kõneldakse haridust puudutavatest arengukavadest, õpetajate järelkasvust, distantsõppe kogemusest, e-õppe tulevikust, autonoomsest õppijast, andekate toetamisest, õppekava arendusest. Esinevad Liina Kersna, Kristi Vinter-Nemvalts, Viktoria Ladõnskaja-Kubits, Liis Reier, Jaan Aru, Martin Saar jt.
Teine päev pakub nauditavaid ettekandeid Tallinna Reaalkooli aulas (esinevad Madis Vasser, Mario Kadastik, Marti Jeltsov, Alvar Soesoo, Tuul Sepp, Krista Fischer, Tarmo Soomere) ning võimaluse kuulata loenguid ja osaleda töötubades (valida on enam kui 50 loengu ja töötoa vahel), millest paljud toetavad just füüsika, keemia, bioloogia, geograafia, matemaatika, loodusõpetuse õpetamist ning tööd õpetaja ja klassijuhatajana.
Pärnu mnt koolimajas toimub 11. septembril konverentsi osa, kus kõneldakse reaal- ja loodusteaduslikust haridusest lasteaedades ning põhikooli I ja II kooliastmes.